# Volebný poriadok XII. snemu SPZ

1. Snem SPZ je uznášaniaschopný, ak je prítomná nadpolovičná väčšina delegátov s hlasom rozhodujúcim alebo ich náhradníkov zvolených na okresných alebo regionálnych snemoch SPZ vrátane predsedu Kynologickej rady SPZ (ďalej len „delegát“). Na platnosť uznesenia je potrebná viac ako polovica hlasov prítomných delegátov.
2. Snem SPZ zvolí:
3. deväťčlenné pracovné predsedníctvo,
4. päťčlennú mandátovú komisiu,
5. päťčlennú volebnú komisiu,
6. päťčlennú návrhovú komisiu,
7. 6 členov prezídia SPZ, pričom menovite do funkcie volí prezidenta SPZ, viceprezidenta SPZ, predsedu komisie pre poľovníctvo a životné prostredie, predsedu ekonomickej komisie, predsedu organizačno-právnej komisie a predsedu osvetovej komisie; siedmym členom prezídia SPZ je predseda Kynologickej rady SPZ, ktorého potvrdí snem,
8. menovite sedemčlennú dozornú radu SPZ, pričom priamo do funkcie volí predsedu dozornej rady SPZ.

**3**. Hlasovať sa bude pomocou technického zariadenia stlačením príslušného tlačidla „za“, „proti“,

„zdržal sa hlasovania“ pri:

1. hlasovaní osôb-kandidátov do pracovného predsedníctva,
2. hlasovaní osôb-kandidátov do mandátovej, volebnej a návrhovej komisie,
3. hlasovaní osôb-kandidátov do prezídia SPZ,
4. hlasovaní osôb- kandidátov do DR SPZ,
5. zmene stanov SPZ,
6. prijímaní uznesenia/uznesení,
7. hlasovanie pri voľbe osoby-kandidáta sa uskutoční stlačením **tlačidla prideleného tejto osobe;** ak bude počet kandidátov viac ako 7 (hlasovacie zariadenie má 7 tlačidiel), počet kandidátov sa úmerne rozdelí na 2, prípadne viac hlasovacích e-lístkov; hlasovací e-lístok je jeden list v PowerPoint-ovej prezentácii aktuálne zobrazenej na obrazovke hlasovacieho zariadenia s menami kandidátov o ktorých sa hlasuje alebo so znením uznesenia/uznesení,
8. použitie technického zariadenia pri hlasovaní sa považuje za tajné hlasovanie.

Pred každým hlasovaním vyzve predsedajúci na prípravu na hlasovanie a následne ich vyzve k samotnému hlasovaniu. Po každom hlasovaní predseda volebnej komisie vyhlási výsledok hlasovania z obrazovky hlasovacieho zariadenia a volebná komisia výsledok volieb povinne zaznamená.

**4**. Návrh na voľbu pracovného predsedníctva snemu predkladá a voľby riadi prezident SPZ. Menovite na funkciu sa volí predseda pracovného predsedníctva. Ostatní členovia pracovného predsedníctva sa volia spoločne. Ak je pri navrhnutých ostatných členoch pracovného predsedníctva podaný protinávrh, hlasuje sa o každom členovi jednotlivo. Pri doplňujúcom návrhu na zloženie pracovného predsedníctva sa hlasuje najskôr o návrhu prezidenta SPZ. Ak nebudú zvolení kandidáti z návrhu prezidenta SPZ, o ďalších kandidátoch sa hlasuje v poradí ako ich delegáti navrhli.

**5**.Predseda pracovného predsedníctva predkladá návrh na voľbu komisií snemu. Menovite sa volí predseda pracovnej komisie, ostatní členovia pracovných komisií sa volia spoločne. Ak je pri navrhnutých ostatných členoch pracovnej komisie podaný protinávrh, hlasuje sa o každom členovi jednotlivo. Pri doplňujúcom návrhu na zloženie pracovných komisií podaných delegátmi sa hlasuje jednotlivo najskôr o návrhu predsedu pracovného predsedníctva. Ak nebudú zvolení kandidáti z návrhu predsedu pracovného predsedníctva, o ďalších kandidátoch sa hlasuje v poradí ako ich delegáti navrhli.

**6.**Predseda volebnej komisie predkladá návrh na voľbu členov prezídia SPZ a dozornej rady SPZ. Do prezídia SPZ a dozornej rady SPZ možno navrhnúť a voliť kandidátov aj mimo došlých návrhov z radov delegátov delegátmi snemu. Kandidát na funkciu do prezídia SPZ a dozornej rady SPZ, ktorý nie je delegátom s hlasom rozhodujúcim, musí byť na funkciu vopred odporučený predstavenstvom OkO/RgO SPZ, poľovníckym združením alebo klubom v ktorej je evidovaný alebo v pôsobnosti ktorej vykonáva právo poľovníctva; kandidáta na funkciu v prezídiu SPZ a dozornej rade SPZ môže schváliť svojim uznesením aj rada SPZ. Do funkcie v prezídiu SPZ a dozornej rade SPZ možno voliť aj neprítomných delegátov zvolených snemami OkO/RgO SPZ, ak boli do funkcie navrhnutí, s kandidatúrou súhlasili a snemu sa nemôžu zúčastniť zo závažných dôvodov, v dôsledku čoho ich na sneme zastupuje náhradník. Návrh kandidátky do prezídia SPZ a dozornej rady SPZ spracuje a snemu predkladá volebná komisia. Delegát nominovaný OKO/RgO SPZ do rady SPZ a delegát zvolený do prezídia SPZ nemôže byť navrhnutý do funkcie člena dozornej rady SPZ.

**7**.Delegáti môžu podať návrh na doplnenie kandidačných listín len o delegátov s hlasom rozhodujúcim prítomných na sneme SPZ do 11.00 hod. s uvedením príslušnej funkcie. Takto doplnení kandidáti sa do kandidačnej listiny zaradia postupne ako boli navrhnutí pod číslami nasledujúcimi za posledným číslom kandidáta spísaných volebnou komisiou, ak s kandidatúrou písomne súhlasil.

**8**.Voľby členov prezídia SPZ a dozornej rady SPZ sa vykonajú tajným hlasovaním v troch fázach. V prvej fáze sa menovite volí prezident, viceprezident a predseda dozornej rady SPZ. V druhej fáze sa volia menovite zostávajúci členovia prezídia SPZ na funkcie predsedov odborných komisií prezídia SPZ a v tretej fáze zostávajúci členovia dozornej rady SPZ, pričom v druhej a tretej fáze do kandidačnej listiny môžu byť navrhnutý aj kandidát, ktorý v prvej fáze volieb neuspel, ak s tým vyjadrí súhlas.

**9.**Do e-hlasovacieho lístka v prvej fáze volieb sú pod poradovými číslami zoradení kandidáti volebnou komisiou podľa abecedného poradia priezviska kandidáta na základe návrhov OkO/RgO SPZ, delegátov a rady SPZ. Mená kandidátov, navrhnutých priamo delegátmi snemu do e-hlasovacieho lístka dopíše pracovník kancelárie SPZ pod číslom v poradí, ktoré oznámi predseda volebnej komisie. Delegát za kandidáta hlasuje pomocou technického zariadenia stlačením tlačidla „za“, „proti“, „zdržal sa“. Zvolený je ten kandidát, ktorý získal nadpolovičnú väčšinu hlasov prítomných delegátov.

**10.**Do e-hlasovacieho lístka v druhej fáze volieb sú pod poradovými číslami zoradení kandidáti volebnou komisiou podľa abecedného poradia priezviska na funkcie predsedov odborných komisií prezídia SPZ na základe návrhov OkO/RgO SPZ, delegátov a rady SPZ. Mená kandidátov, ktorých doplnenie na kandidačnú listinu navrhli priamo na sneme delegáti, do e-hlasovacieho lístka dopíše pracovník kancelárie SPZ pod číslom v poradí, ktoré oznámi predseda volebnej komisie. Delegát za kandidáta hlasuje pomocou technického zariadenia stlačením tlačidla „za“, „proti“, „zdržal sa“. Zvolený je ten kandidát, ktorý získal nadpolovičnú väčšinu hlasov prítomných delegátov.

**11.**V tretej fáze volieb sa volia zostávajúci členovia DR SPZ. Mená kandidátov volebná komisia zoradí v e-hlasovacom lístku podľa abecedného poradia priezviska. Mená, ktorých na doplnenie navrhnú priamo na sneme delegáti dopíše do e-hlasovacieho lístka pracovník kancelárie SPZ pod číslom v poradí, ktoré oznámi predseda volebnej komisie. Delegát hlasuje za kandidáta pomocou technického zariadenia stlačením tlačidla „za“, „proti“, „zdržal sa“. Zo všetkých navrhnutých kandidátov do DR SPZ sú zvolení šiesti kandidáti, ktorí získali **zostupne** najvyšší počet odovzdaných hlasov.

**12.**Ak v prvej a druhej fáze prvého kola volieb kandidovali na konkrétnu funkciu viac ako dvaja kandidáti a nikto z nich nezíska nadpolovičnú väčšinu hlasov prítomných delegátov, uskutoční sa druhé kolo volieb s tým, že volebná komisia zaradí na nový e-hlasovací lístok len dvoch kandidátov, ktorí v prvom kole volieb získali najvyšší počet hlasov. Ak z dvojice kandidátov nikto nezíska nadpolovičnú väčšinu platných hlasov prítomných kandidátov alebo dôjde k zhodnému počtu platných hlasov, hlasovanie sa opakuje, prípadne môže byť navrhnutý ďalší kandidát.

**13.**Nadpolovičnou väčšinou hlasov prítomných delegátov snem SPZ potvrdzuje nomináciu predsedu Kynologickej rady SPZ do rady SPZ a prezídia SPZ a spoločne nomináciu zástupcov OKO/RgO SPZ do rady SPZ. O prípadných námietkach delegátov proti nominácii predsedu Kynologickej rady SPZ alebo jednotlivých členov rady SPZ sa hlasuje jednotlivo.

**14.**Po vykonaní volieb a ich vyhodnotení prednesie predseda volebnej komisie správu o výsledku volieb.